open-index/open-wikipedia-markdown huggingface dataset:
משלחת מס' 19 לתחנת החלל הבין-לאומית

שמאל|ממוזער|200px|חברי המשלחת
שמאל|ממוזער|200px|תג המשלחת
שמאל|ממוזער|200px|תחנת החלל בזמן פעילות המשלחת
**משלחת מס' 19** (באנגלית: **Expedition 19**) הייתה משלחת לתחנת החלל הבין-לאומית שפעלה מ-28 במרץ 2009 ועד ל-29 במאי 2009. זו הייתה המשלחת האחרונה שכללה שלושה חברים. מפקד המשלחת היה גנאדי פדאלקה מרוסיה. פעילות המשלחת נמשכה 62 ימים.

## הרכב המשלחת

## פעילות המשלחת
פעילות המשלחת החלה ב-28 במרץ עם הגעה לתחנת החלל הבין-לאומית של חללית סויוז TMA-14. באותה עת בתחנת החלל שהה צוות של משלחת מס' 18 בפיקוד מייקל פינק שכללה 3 אנשי צוות. החל הליך העברת אחריות על תחנת החלל למשלחת החדשה. העברת אחריות הסתיימה ב-8 באפריל כאשר יורי לונצ'קוב, פינק וצ'ארלס סימוני (תייר חלל שהיגיע ב"סויוז TMA-14" עזבו את תחנת החלל בחללית סויוז TMA-13.

ב-6 במאי מתחנת החלל התנתקה חללית מטען פרוגרס M-66 שהייתה מחוברת למודול "פירס" מ-10 בפברואר.

ב-12 במאי לתחנת החלל הגיעה חללית המטען פרוגרס M-02M שהתחברה למודול "פירס" עם אספקה חדשה של 2,510 ק"ג. כאשר פירוק הציוד הסתיים, ב-30 ביוני החללית התנתקה מתחנת החלל.

ב-29 במאי התחברה לתחנת החלל החללית סויוז TMA-15 בפיקוד רומן רומננקו. צוות החללית הצטרף לצוות שכבר היה בתחנת החלל וכך החלה לפעול משלחת מס' 20 לתחנת החלל הבין-לאומית.

חברי המשלחת ביצעו עשרות ניסויים מדעים בתחומים שונים.

## קישורים חיצוניים
* 

* תיאור פעילות באתר רוסקוסמוס
* דיווח לעיתונות של נאס"א
* פעילות משלחת מס' 19 בתחנת החלל הבין-לאומית
* תיאור פעילות של הצוות הרוסי בתחנת החלל
* תיאור פעילות חללית אספקה פרוגרס M-66
* תיאור פעילות חללית אספקה פרוגרס M-02M

קטגוריה:תחנת החלל הבין-לאומית
מתאו דגרומל

**מתאו דגרומל** (בצרפתית: **Matéo Degrumelle**; נולד ב-22 באוגוסט 2003) הוא כדורגלן טהיטי המשחק בעמדת המגן הימני בלה האבר מליגת העל הצרפתית.

## קריירה
דגרומל התחיל לשחק בקבוצות כדורגל מקומיות בעיר הולדתו רואן ובגיל 15 הצטרף למחלקת הנוער של אמיין. בעונת  הצטרף לקבוצת המילואים של המועדון וב-31 בינואר 2023 ערך את הופעת הבכורה שלו בקבוצה הבוגרת בניצחון 1-3 נגד ניור במסגרת משחק בליגה השנייה.

ב-14 באוגוסט 2023 חתם בלה האבר והצטרף לקבוצת המילואים של המועדון.

בשנת  זומן לראשונה לסגל נבחרת טהיטי בה נולדה אימו. ב-21 בנובמבר 2023 ערך את הופעת הבכורה שלו בנבחרת בתיקו 0-0 נגד . 3 ימים לאחר מכן הבקיע את שער הבכורה שלו בנבחרת בניצחון 0-5 נגד .

## קישורים חיצוניים

קטגוריה:כדורגלנים צרפתים
קטגוריה:כדורגלנים טהיטים
קטגוריה:מגני כדורגל צרפתים
קטגוריה:קשרי כדורגל צרפתים
קטגוריה:רואן: כדורגלנים
קטגוריה:כדורגלני אמיין
קטגוריה:כדורגלני לה האבר
קטגוריה:כדורגלני גביע אוקיאניה לאומות 2024
קטגוריה:צרפתים שנולדו ב-2003
קובי מיינו

**קובי בואטנג מיינו** (באנגלית: **Kobbie Boateng Mainoo**; נולד ב-19 באפריל 2005 בסטוקפורט שבאנגליה) הוא כדורגלן אנגלי המשחק בעמדת הקשר בקבוצת מנצ'סטר יונייטד מהפרמייר ליג ובנבחרת אנגליה.

## קריירת מועדונים
מיינו החל לשחק כדורגל במחלקת הנוער של צ'ידל אנד גאטלי, ובגיל תשע הצטרף למחלקת הנוער של מנצ'סטר יונייטד. ב-17 במאי 2022 חתם על חוזה מקצועני ראשון במועדון. ב-10 בינואר 2023 ערך את הופעת הבכורה שלו בקבוצה הבוגרת של מנצ'סטר יונייטד, בניצחון 0–3 על צ'רלטון את'לטיק במסגרת שלב רבע הגמר של גביע הפוטבול ליג לעונת . מנצ'סטר יונייטד זכתה בגביע באותה עונה. ב-19 בפברואר ערך את הופעת הבכורה שלו בליגה, בניצחון 0–3 על לסטר סיטי במסגרת המחזור ה-24 לעונ 2022/2023, וזו הייתה הופעת הליגה היחידה שלו בעונה זו. ב-29 בנובמבר ערך את הופעת הבכורה שלו בליגת האלופות, בתיקו 3-3 נגד גלאטסראיי במסגרת שלב הבתים לעונת 2023/2024.

ב-25 במאי 2024 הוא כבש את השער הניצחון של מנצ'סטר יונייטד בגמר הגביע האנגלי (גביע ה-FA) מול מנצ'סטר סיטי שהסתיימה לה בתוצאה 1–2.

## קריירה בינלאומית
מיינו שיחק בנבחרות אנגליה עד גיל 17, 18 ו-19. הוא רשאי לייצג גם את גאנה.

ב-23 במרץ 2024 ערך את הופעתו הבכורה בנבחרת אנגליה הבוגרת מול ברזיל במשחק ידידות בו שיחק כ-16 דקות.

## תארים
; מנצ'סטר יונייטד
* הגביע האנגלי: 2023/2024

## קישורים חיצוניים

* 

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני מנצ'סטר יונייטד
קטגוריה:כדורגלני נבחרת אנגליה
קטגוריה:כדורגלני יורו 2024
קטגוריה:אנגלים ממוצא גנאי
קטגוריה:אנגלים שנולדו ב-2005
אייקו

**אלנה שירמנובה-קוסטבלובה** (בצ'כית: **Alena Shirmanova-Kostebelova**, ברוסית: **Алёна Ширманова-Костебелова**; נולדה ב-26 בדצמבר 1999), הידועה בשם הבמה שלה, **אייקו**, היא זמרת-יוצרת צ'כית מקרלובי וארי. כיום מתגוררת בברייטון שב. היא ייצגה את צ'כיה באירוויזיון 2024, שהתקיים במאלמה שבשוודיה.

## קריירה
אלנה השתתפה בעונה הרביעית של תחרות הכישרונות *Česko Slovenská SuperStar*. לאחר מכן אימצה את הכינוי "אייקו", וב-2018 הוציאה את אלבום הבכורה שלה. ב-2020 פרסמה את אלבומה השני, *Expiration Date*, מתוכו הופץ הסינגל "Hunt".

אייקו הייתה האמנית הצ'כית הראשונה שהופיעה על שלטי הענק בטיימס סקוור כחלק מהקמפיין של ספוטיפיי, "Equal Spotify". במרוצת הזמן הופיעה בפסטיבלי מוזיקה רבים, דוגמת רוק אוף פיפול, ESNS, מטרונום פראג, דה גרייט אסקייפ וגרייפ. היא שימשה כמופע חימום בסיבובי ההופעות של אליס מרטון וטאמינו. חלק משיריה הושמעו בסדרות טלוויזיה כמו *Teen Mom* ו-*Love Island*.

ב-13 באוקטובר 2023 הוציאה את אלבומה השלישי, *Fortune's Child*. ב-28 בנובמבר הוכרזה כאחת המתמודדות בקדם הלאומי של צ'כיה לאירוויזיון 2024 עם השיר "Pedestal". ב-13 בדצמבר נחשף כי אייקו זכתה בתחרות. צ'כיה השתתפה בחצי הגמר השני, אך לא העפילה לשלב הגמר.

## דיסקוגרפיה

## קישורים חיצוניים

* 

## הערות שוליים

קטגוריה:נציגי צ'כיה באירוויזיון
קטגוריה:משתתפי אירוויזיון 2024
קטגוריה:ילידות 1999
הוגו ריכטר

**הוגו ריכטר** (בהונגרית: **Richter Hugó**; קסג, 21 באוגוסט 1887 – בודפשט, ארז'בטווארוש, 24 באפריל 1945) היה דוקטור לרפואה יהודי-הונגרי, נוירולוג. פרופסור, מנהל מחלקה ורופא ראשי בבית החולים היהודי.

## קורות חייו
הוגו ריכטר נולד במשפחה יהודית כבנם של ז'יגמונד ריכטר, רב (1860–1910) ושל אֶמִילִיָה רייך (1865–1946). אביו נפטר מוקדם, וכילד שני, הוא עזר לאמו לגדל את עשרת אחיו. הוא סיים את בית הספר התיכון בנובה זמקי. את לימודיו השלים באוניברסיטת בודפשט (שמה כיום אוניברסיטת אטווש לוראנד) ומחוצה לה. בשנת 1909 הוסמך לרופא, ולאחר מכן ביצע שירות צבאי חובה. בתחילת דרכו הרפואית, בשנים 1910–1912, הוא היה מתמחה במרפאה הנוירולוגית של ארנה ינדראשיק. משנת 1912, הוא היה רופא ומרצה במכון להיסטולוגיה של המוח בראשותו של פרופסור קארוי שאפר. במלחמת העולם הראשונה שירת בדרגת רופא גדודי ורופא כללי. בשנת 1924, ביקש ממנו הנריק בנדיקט, מנהל בית החולים היהודי ברחוב סאבולץ' (שמו היום: המרכז הרפואי הלאומי) של הקהילה היהודית של פשט, לעמוד בראש המחלקה הנוירולוגית החדשה של בית החולים. מהשנה שלאחר מכן עבד בבית החולים כרופא ראשי וגם מנהל מחחלקה. בשנת 1929, הוסמך כמרצה בכיר פרטי (לא חלק מהסגל) באוניברסיטה בתחום הפתולוגיה והרפואה של מחלות עצבים. בשנת פרוץ מלחמת העולם השנייה הוצעה לו עבודה בארצות הברית, אך הוא נשאר בממלכת הונגריה בגלל אמו הקשישה. בתקופת הכיבוש הגרמני הוא נגרר למחנות שירות העבודה (עבודות כפייה לגברים יהודים עבור הצבא ההונגרי) לחפירת תעלות ולאחר ששרד וחזר משם עבד בבית החולים לרפואה דחופה ברחוב וושלני. ב-14 באפריל 1945 נדרס על ידי מכונית ליד כיכר אוקטוגון, ומת מפצעיו שבוע לאחר מכן.

ריכטר ערך מחקר משמעותי על מיגרנה ואפילפסיה. הוא היה הראשון שהראה בחתכים היסטולוגיים נוכחות של טרפונמה בחוט השדרה של tabes dorsalis. עבודתו המדעית נוגעת בעיקר להיסטולוגיה הבריאה והפתולוגית של המוח. מחקריו על ההיסטופתולוגיה של ניוון עמוד השדרה ידועים בעיקר בחו"ל. מחקריו פורסמו בעיקר בכתבי עת ומגזינים זרים. הוא הובא למנוחות בבית הקברות היהודי ברחוב קוזמה בבודפשט (5ב-10-14).
## לקריאה נוספת
*  אלכסנדר אמד:לזכרו של הוגו ריכטר. (אלכס אמד, רופא ילדים ישראלי בדימוס יליד הונגריה המתגורר בחיפה).
*  (אוי אלט:לפני 90 שנה נולד הוגו ריכטר)
*  (אנדראש גרגיי: רופאים יהודים הונגרים מפורסמים ומצטיינים. בודפשט, הוצאת מכבי, 2001)
* לקסיקון יהודי הונגרי. 1929. עורך פטר אויווארי. גישה מקוונת
*  (לזכרו של הוגו ריכטר. 1988)
## הערות שוליים

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:אישים במחנות שרות העבודה (הונגריה)
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1987
קטגוריה:הונגרים שנפטרו ב-1945
שיר אהבה לחייל

"**שיר אהבה לחייל**" הוא שיר שהוקלט על ידי הזמרת הישראלית עפרה חזה. הוא יצא לאור ביוני 1980, בהוצאת חברת התקליטים פונוקול, כסינגל השישי והאחרון מתוך אלבום הבכורה שלה, "על אהבות שלנו" (1980). את השיר כתב בצלאל אלוני ללחן של אמיר פרוהליך והפקה מוזיקלית של אלדד שרים.

השיר הגיע למקום הראשון במצעד העברי השבועי של רשת ג'.

## כתיבה והצלחה
השיר נכתב על ידי בצלאל אלוני, הולחן על ידי אמיר פרוהליך והופק על ידי אלדד שרים. ב-10 ביוני 1980 דורג לראשונה לפחות במקום ה-15 במצעד העברי השבועי של רשת ג'. בשיאו, דורג במקום הראשון במצעד במשך שבועיים וזכה להצלחה בישראל. במצעד סוף השנה של התחנה דורג במקום ה-13.

בשנת 1986 יצא אלבום האוסף של חזה, אלבום הזהב, בו נכלל "שיר אהבה לחייל" בעיבוד חדש של אריק רודיך.

## וידאו קליפ
הווידאו קליפ הרשמי של "שיר אהבה לחייל" הוא מעין הופעה חיה של חזה בביצועו.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים בעברית
קטגוריה:שירים שנכתבו על ידי בצלאל אלוני
קטגוריה:סינגלים בהוצאת פונוקול
קטגוריה:שירים על חיילים
היהודים Unplugged

**היהודים ''Unplugged**'' הוא האלבום החמישי שהוציאה להקת הרוק הישראלית "היהודים", ואלבום ההופעה השני של הלהקה, אשר ראה אור ב-8 בדצמבר 2004 על גבי דיסק כפול. האלבום מתעד הופעה אקוסטית חיה שנערכה ב-3 ביולי 2004 בהיכל התרבות בתל אביב ושודרה בערוץ 24. האלבום הגיע למעמד "אלבום זהב".

מתוך שירי האלבום בלט הלהיט "אם כבר" אשר לא הופיע באף אלבום של הלהקה, ולמעשה נחשף לראשונה בהופעה זו.

## רשימת השירים

## קרדיטים
* תום פטרובר - שירה, גיטרה, פסנתר ("לא קל"), הפקה
* אורית שחף - שירה, גיטרה
* יהב ליפינסקי - תופים
* אבי סטרול - גיטרה בס
* גיא באר ודניאל ברכר - גיטרות
* ערן מיטלמן - פסנתר, פנדר רודס, סינתיסייזר, קלידים, האמונד
* טכנאי הקלטה: יוסי חסון

## קישורים חיצוניים

## הערות שוליים

קטגוריה:אלבומי היהודים
קטגוריה:אלבומי הופעה בעברית
קטגוריה:אלבומי רוק ישראליים
קטגוריה:אלבומי חברת הד ארצי
קומנדדור

**קומנדדור** (בספרדית: **Comendador**) היא עיר המשמשת כבירת מחוז אליאס פיניה במערב הרפובליקה הדומיניקנית. נכון לשנת 2012, אוכלוסיית העיר מונה 43,894 תושבים.

## היסטוריה
העיר נוסדה בשנת 1868 ונקראה על שם מייסדה שכונה "הקומדדור של לארס". ב־29 בנובמבר 1930 שונה שם העיר ל"אליאס פיניה", אך מאז ה־29 במאי 1972 שמה הוא כבמקור – "קומנדדור".

## גאוגרפיה
העיר ממוקמת במערב הרפובליקה הדומיניקנית, על הגבול עם האיטי. בירת האיטי פורט-או-פרנס ממוקמת כ־60 קילומטרים מדרום־מערב ובירת הרפובליקה הדומיניקנית סנטו דומינגו נמצאת כ־180 קילומטרים מדרום־מזרח.

## תחבורה
כביש היוצא מהעיר לכיוון דרום־מזרח מתחבר לכביש לכיוון הבירה סנטו דומינגו. כביש נוסף יוצא דרומה לכיוון אגם אנריקיו. כביש זה, המשמש כמעין כביש גבול, מפותל וצר מאוד.

מעבר הגבול, הנמצא במערב העיר, מקשר את קומנדדור עם העיר מירבלה  בהאיטי. ממירבלאיס יוצאים כבישים לאזורים מרכזיים בהאיטי.

## קישורים חיצוניים

## הערות שוליים

קטגוריה:הרפובליקה הדומיניקנית: ערים
קטגוריה:יישובים שהוקמו ב-1868
דנה אברמוביץ'

**דנה אברמוביץ**' (נולדה ב-1994) היא עורכת וידאו, יוצרת טלוויזיה ותסריטאית ישראלית.

## ביוגרפיה
אברמוביץ' נולדה ב-1994 באזרבייג'ן ועלתה עם הוריה לישראל כשהייתה בת שנה, בת יחידה להוריה ודים ואירנה. היא גדלה בבית שאן, עד גיל 4 דיברה רק רוסית. הוריה היו מתכנתים. בצבא שרתה כעורכת וידאו ביחידת ההסרטה הב"ט.

בגיל 21 עברה לגור בתל אביב. היא נרשמה לתואר ראשון דו־חוגי במתמטיקה וקולנוע באוניברסיטת תל אביב אך אחרי חודש פרשה מהמתמטיקה ונשארה רק עם לימודי הקולנוע. היא סיימה תואר ראשון בבית הספר לקולנוע ולטלוויזיה על שם סטיב טיש בפקולטה לאמנויות ע"ש יולדנה ודוד כץ באוניברסיטת תל אביב ב-2019.

## קריירה
אחרי הצבא ובמהלך הלימודים באוניברסיטה הייתה עורכת וידאו עצמאית. בשנים 2016–2018 ערכה את התוכנית "DIY עם יואב וליאון", ב-2017 ערכה את התוכנית "נכנסים לארון" גם היא עם יואב וליאון.ב-2020 ערכה את התוכנית "הקופסה" עם השניים.

בנוסף ערכה סרטים קצרים ביניהם "כמו כוכבים בחוץ" של עינב ניצני, "הברווז" בבימוים של יעל רוזנטל ומוסטפא קאדח, ו"טריטוריה" של אלמוג פרחי ולידיה מורוזוב.

ב-2020 יצרה וכתבה את הסדרה "סובייצקה" כחלק מפרויקט הגמר של לימודי הקולנוע באוניברסיטת תל אביב. הרעיון של אברמוביץ' לסדרה זכה באירוע הפיצ'ינג שנערך בסיום מסלול תסריטאות באוניברסיטה. הסדרה נבחרה לפיתוח על ידי תאגיד השידור הציבורי ״כאן״, הופקה על ידי "ארצה הפקות" ושודרה בכאן 11 באוגוסט 2023 ובוימה על ידי ענת סטלינסקי. הכתיבה והבימוי זכו לשבחי הביקורת.

## קישורים חיצוניים
* 
* 
* "טראומת העלייה עדיין חקוקה אצלי בדם" - ראיון עם דנה אברמוביץ' ב-103fm - 10 באוגוסט 2023
* פרק #779 – דנה אברמוביץ׳ עושה סובייצקה - Geekonomy - 20 - בספטמבר 2023

## הערות שוליים

קטגוריה:תסריטאיות ישראליות
קטגוריה:תסריטאים ישראלים
קטגוריה:בית שאן: אישים
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראליות שנולדו ב-1994
קטגוריה:ישראלים שנולדו ב-1994
מרי בל

**מרי פלורה בל** (באנגלית: **Mary Flora Bell**; נולדה ב-26 במאי 1957) היא בריטית אשר בילדותה רצחה שני פעוטות קטנים ממנה. בל ביצעה את הרצח הראשון שלה יום אחד לפני יום הולדתה ה-11.

בל הורשעה בהריגה ביחס לשני מקרי הרצח בדצמבר 1968. משפטה נערך כשהייתה בת 11, והיא נשפטה על המעשים שביצעה כמי שנושאת אחריות מופחתת. שותפתה לפחות באחד מהרציחות, נורמה ג'ויס בל (באנגלית: Norma Joyce Bell; ללא קשר משפחתי בין השתיים) זוכתה מכל האישומים נגדה. מרי פלורה בל היא הרוצחת הצעירה ביותר בבריטניה, ואובחנה עם הפרעת אישיות פסיכותית לפני משפטה.

בל שוחררה ממאסר ב-1980 בגיל 23, וכיום חיה כאדם חופשי בבריטניה, כאמא לבת וכסבתא לנכדה. צו בית משפט שתקף לכל החיים העניק לה אנונימיות, ומאז אף הורחב כדי להגן על זהות בתה ונכדתה. מאז היא חיה תחת סדרה של שמות בדויים.

בהולנד ובצרפת פעילות שתי להקות שונות הנקראות Mary Bell, על שמה של הרוצחת, בסגנונות הדום מטאל וגראנג'-פּאנק בהתאמה.

## קישורים חיצוניים

* 

## הערות שוליים

קטגוריה:רוצחות
קטגוריה:בריטים
קטגוריה:רצח ילדים
קטגוריה:אישים ששמם אסור לפרסום
קטגוריה:אנשים עם הפרעת אישיות אנטיסוציאלית
קטגוריה:בריטיות שנולדו ב-1957
קטגוריה:בריטים שנולדו ב-1957
אוניברסיטה רוסית ממלכתית לנפט וגז ע"ש גובקין

**אוניברסיטה רוסית ממלכתית לנפט וגז ע"ש גובקין** (ברוסית: **Росси́йский госуда́рственный университе́т не́фти и га́за имени И. М. Гу́бкина**) הוא מוסד להשכלה גבוהה במוסקבה שמכשיר מומחים לתעשיות הנפט והגז (הפקה ועיבוד). בשנת 2010 קיבלה מעמד של "אוניברסיטת מחקר לאומית".

האוניברסיטה כוללת 12 פקולטות, מרכז הכשרה צבאי, קמפוס של 5 בניינים רב-קומתיים עם 4,176 מושבים, וכן 2 סניפים (באורנבורג ובטשקנט). צוות המורים כולל 810 איש.

מספר הסטודנטים הכולל כולל סניפים הוא יותר מ-10,000 איש. כ-60% מהסטודנטים לומדים על חשבון התקציב הפדרלי בכל צורות החינוך. באוניברסיטה יש כ-1,300 סטודנטים זרים מ-56 מדינות, כולל סין, וייטנאם, ונצואלה, בוליביה, ניגריה, קזחסטן, אוזבקיסטן ובלארוס.

האוניברסיטה היא מהמובילות בביקוש לבוגרי אוניברסיטאות רוסיות בקרב מעסיקים, וכן מדורגת במקום ה-5 מבין האוניברסיטאות הרוסיות ובמקום ה-256 בדירוג הכללי של הדירוג הבין-לאומי השנתי של 500 האוניברסיטאות הטובות ביותר בעולם Global World Communicator (GWC).

## קישורים חיצוניים

* 

קטגוריה:מוסקבה: אוניברסיטאות ומכללות
קטגוריה:מעוטרי עיטור הדגל האדום של העמל
קטגוריה:מעוטרי עיטור מהפכת אוקטובר
קלרה אלמאשי

**קלרה אלמאשי** (במקור **וייס**, בהונגרית: **Almási Klára**; בודפשט, 11 בדצמבר 1931 – בודפשט, 15 באוקטובר 1977) הייתה דוקטור לרפואה (MD), יהודייה-הונגרייה, נוירולוגית, קנדידטית למדעי הרפואה ("דוקטורט קטן" (CSc.-1975). מחקריה היו משמעותיים ביותר במחלות עצבים ובמחלות נפשיות כרוניות, בעיקר בבדיקת פסיכוזות הנגרמות כתוצאה מאלכוהוליזם, כמו כן בשחזור האירועים הפתוביולוגיים של המוח.

## קורות חיים
קלרה וייס נולדה במשפחה יהודית כבתם של גוסטב אלמאשי (וייס) (1886–1952), עורך דין, ושל גבריאלה גלרט (גרינבאום) (1897–1983). היא השלימה את לימודיה באוניברסיטת בודפשט לרפואה (השם שונה לאוניברסיטת זמלווייס), שם קיבלה תואר רפואי כללי ב-1958. בין השנים 1958 לבין 1962 עבד כמתמחה במחלקה הפסיכיאטרית של המכון הלאומי לנוירולוגיה ופסיכיאטריה. ב-1962 ניגשה לבחינות מומחה בפסיכיאטריה וב-1965 בנוירולוגיה. בשנים 1963–1964 הייתה רופאה במחלקה לנוירולוגיה ונוירוכירורגיה, בשנים 1964–1966 הייתה רופאה, לאחר מכן בין השנים 1966–1975 הייתה שוב רופאה במחלקה לפסיכיאטריה, בין השנים 1968–1975 מרצה בכירה קלינית, ובשנים 1975–1977 הרופא הראשית. ועדת ההסמכה המדעית הכריזה עלית חקבלת דוקטורט במדעי הרפואה (1975) על בסיס עבודתה "חקירת שינויים בשומנים בסרום, בחלבוני סרום ובליפידים בדליריום טרמנס".

היא השיגה תוצאות משמעותיות בתחום חקירת הקשרים האטיולוגיים של שינויים בחילוף החומרים של שומן וחלבונים שנגרמו כתוצאה מאלכוהוליזם כרוני.

היא שמה קץ לחייה בגיל 45.

בעלה, שאנדור לגזה, היה רופא, נולדה להם בת.

## עבודותיה ומחקריה העיקריים
* התפתחות התפיסה של מחלות נפש בגיל מבוגר במהלך תקופת מאה השנים של המכון שלנו (בודפשט, 1968)
* על טיפול בהזיות טרמנס. עם ארז'בט בלאהה, אלאיוש אורטמאייר. (מחקרים על ההשלכות הפסיכיאטריות של אלכוהוליזם. בודפשט, 1969)
* טיפול Quietidin בנוירוזות הקשורות למחלות נוירולוגיות אורגניות . עם רוזליה סיץ'. (התרופות שלנו, 1970)
* בחינת שינויים בשומנים בסרום, בחלבוני סרום ובשומנים של נוזל מוחי בדליריום טרנס. עבודת גמר מועמד. (בודפשט, 1975)
* בדיקת שומנים של נוזל מוחי בדליריום טרמנס (Alcoholology, 1975)

## לקריאה נוספת
*  (פטר קוזאקץ קלרה אלמאשי ב"נקודת שם")
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
* Magyar orvoséletrajzi lexikon. Összeáll. Kapronczay Károly–Közrem. Tóth Magda. Budapest: Mundus Magyar Egyetemi Kiadó. 2004. ISBN 963-950-132-8 (לקסיקון ביוגרפי של רופאים הונגרים)

## הערות שוליים

קטגוריה:רופאות יהודיות הונגריות
קטגוריה:נוירולוגים יהודים הונגרים
קטגוריה:מתאבדים: מדענים
קטגוריה:יהדות בודפשט
קטגוריה:ניצולות השואה: הונגריה
קטגוריה:בודפשט: אישים
קטגוריה:בוגרי אוניברסיטת זמלווייס
קטגוריה:פסיכיאטריות יהודיות הונגריות
קטגוריה:ילידות 1931
קטגוריה:נפטרות ב-1977
גאוגרפיה של פפואה גינאה החדשה

ה**גאוגרפיה של פפואה גינאה החדשה** מתארת את המחצית המזרחית של האי גינאה החדשה, האיים אירלנד החדשה, בריטניה החדשה, בוגנוויל, ואיים נוספים קטנים יותר.

## רקע
פפואה גינאה החדשה היא הררית ברובה, וחלק גדול ממנה מכוסה ביערות גשם טרופיים. הרי גינאה החדשה נמשכים לאורכה של המדינה, והאזורים הגבוהים ביותר מושלגים – דבר נדיר באזורים הטרופיים. הר וילהלם הוא הפסגה הגבוהה ביותר במדינה, בגובה 4,509 מטרים. במדינה זורמים מספר נהרות עיקריים, במיוחד נהר ספיק, שאורכו 1,126 ק"מ, הנהר מתפתל דרך מישורי ביצות לחוף הצפוני, ונהר הפליי באורך 1,050 ק"מ. גודל המדינה כ-462,840 קמ"ר. זוהי מדינת האי השלישית בגודלה בעולם.

לפפואה גינאה החדשה יש גבול יבשתי אחד – עם אינדונזיה במערב (זה שמחלק את האי גינאה החדשה). למדינה יש גבולות ימיים עם אוסטרליה בדרום ועם איי שלמה בדרום מזרח.

## גאוגרפיה
ממוזער|300x300px| הטופוגרפיה של גינאה החדשה.|ימין
לפפואה גינאה החדשה יש שטח כולל של 462,840 קמ"ר, מתוכם 452,860 קמ"ר הוא שטח קרקעי ו-9,980 קמ"ר הוא שטח של מים טריטוריאליים. זה הופך אותה למדינת האי השלישית בגודלה בעולם. קו החוף של המדינה הוא 5,152 ק"מ.

בפפואה גינאה החדשה יש מספר הרי געש, שכן היא ממוקמת לאורך טבעת האש. התפרצויות געשיות אינן נדירות במדינה, והאזור מועד לרעידות אדמה ולצונאמי בשל כך.

האיים במדינה כוללים את איי האדמירליות, שהגדול שבהם הוא מאנוס, מצפון לאי המרכזי של המדינה. באיים אלה יש צמחים ובעלי חיים שונים מהאי המרכזי.

## אקלים
האקלים במדינה הוא טרופי: מונסון צפון-מערבי (דצמבר עד מרץ), ומונסון דרום מזרחי (מאי עד אוקטובר). הטמפרטורה היא סביב 27 מעלות צלזיוס  (27°C) כל השנה, במקומות גבוהים יותר היא 21 מעלות צלזיוס (21°C), ובמקומות הגבוהים ביותר במדינה, במיוחד בהר וילהלם והר גילואה, ניתן לראות שלג.

שינויי האקלים צפויים לשנות את הטמפרטורה ואת המשקעים במדינה, עם השלכות על חיות הבר, מערכות אקולוגיות ועל החקלאות.ממוזער|300x300px| ערי פפואה גינאה החדשה, עיירות מרכזיות, מרכזים קטנים יותר נבחרים, נהרות ופסגות גבוהות

## שימוש בקרקע
**משאבי טבע:** זהב, נחושת, כסף, גז טבעי, עץ, נפט, דיג.
* קרקע לעיבוד: 0.49%
* יבולים קבועים: 1.4%
* אחר (יערות, אדמות ביצות וכו'): 98.11%

## בעיות סביבתיות
יערות הגשם נתונים לכריתת יערות כתוצאה מהביקוש הגובר לעצים טרופיים. אם המגמה תימשך, יותר ממחצית מהיער שהיה קיים כאשר פפואה גינאה החדשה הפכה עצמאית מאוסטרליה ב-1975 ייעלם עד שנת 2021.

## קישורים חיצוניים

## הערות שוליים

*
קטגוריה:גאוגרפיה לפי מדינה
גבול אינדונזיה – פפואה גינאה החדשה

**גבול אינדונזיה – פפואה גינאה החדשה** הוא הגבול הבינלאומי בין אינדונזיה לפפואה גינאה החדשה. הגבול, המחלק את האי גינאה החדשה לשניים, מורכב משני קווים ישרים מצפון לדרום המחוברים בקטע קצר לאורך נהר הפליי, נהר באורך 824 ק"מ. הגבול מפריד בין שניים ממחוזות אינדונזיה – היילנד פפואה ודרום פפואה לבין מחוזות סנדאון והמערב של פפואה גינאה החדשה.

## רקע
הגבול מתחיל בצפון בחוף הצפוני של האי גינאה החדשה, לאחר מכן הגבול ממשיך בקו אנכי דרומה לאורך קו האורך ה-141 מזרחה. בהגיעו לנהר הפליי הוא עוקב אחריו בעקומה בצורת C, לפני שהוא ממשיך בקו האורך בציר 141º 01'10" מזרחה, עד לשפך של נהר בנסבך עם מצר טורס על החוף הדרומי של גינאה החדשה.

## היסטוריה
ממוזער|החלוקה הקולוניאלית של גינאה החדשה מ-1884 עד 1919|ימין
הולנד החלה ליישב את אזור אינדונזיה המודרנית (שנקראה אז איי הודו המזרחיים ההולנדיים) במאה ה-17. בשנת 1828 הם סיפחו את החוף הצפון-מערבי של גינאה החדשה עד קו האורך ה-140 מזרחה. בשנת 1884 סופח הרובע הצפון-מזרחי של גינאה החדשה על ידי גרמניה והרובע הדרום-מזרחי על ידי בריטניה, כאשר השתיים הסכימו על גבול בין הטריטוריות שלהם בשנה שלאחר מכן. בשנת 1895 חתמו בריטניה והולנד על הסכם גבול שתוחם את הגבול המשותף שלהן באי במיקומו הנוכחי.

השם של גינאה החדשה הבריטית שונה לטריטוריית פפואה בשנת 1905 וניתנה לאוסטרליה בשנה שלאחר מכן. בעקבות תבוסתה של גרמניה במלחמת העולם הראשונה היא איבדה את מושבותיה, כאשר גינאה החדשה הגרמנית ניתנה לבריטניה ב-1920 ולאחר מכן התאחדה עם פפואה ב-1949 כטריטוריה של פפואה וגינאה החדשה. אינדונזיה זכתה לעצמאות בשנת 1949, אולם גינאה החדשה ההולנדית נשמרה תחת שלטון הולנדי בשל אופייה הייחודי, מה שעורר מחלוקת עם אינדונזיה, שתבעה את השטח. השטח הועבר מאוחר יותר לאינדונזיה ב-1963, אך ילידי האי התנגדו לשלטון האינדונזי והחלו במחאות שמתקיימות על היום. בשנת 1973 שונה השם של החצי המזרחי של האי לפפואה גינאה החדשה, פפואה גינאה החדשה קיבלה עצמאות בשנת 1975. הגבול בין המדינות התבסס על הסכם אוסטרלי-אינדונזי שנחתם ב-13 בפברואר 1973, אשר קבע את הגבול במקומו הנוכחי.

המתיחות בין אינדונזיה לפפואה גינאה החדשה הלכה וגברה, כאשר הסכסוך המתמשך בפפואה המערבית ערער את היציבות באזור הגבול וגרם לזרימת פליטים ולפלישות חוצות גבולות של צבא אינדונזיה. ב-1986 נחתם הסכם ידידות בין שתי המדינות, שבאמצעותו הסכימו שני הצדדים להסדיר כל נושא שהיה להם בדרכי שלום.

## מעברי גבול
ממוזער|עמדת גבול סקאו בג'איאפורה
ממוזער|300x300 פיקסלים|עמוד גבול MM13 ליד עמדת הגבול של סוטה
יש רק נקודת מעבר רשמית דו-לאומית אחת, בין ג'איאפורה (אינדונזיה) לוואנימו (פפואה גינאה החדשה). עם זאת, אינדונזיה הקימה עמדת מעבר גבול נוספת לא רשמית.

## קישורים חיצוניים

## הערות שוליים

קטגוריה:גבולות
קטגוריה:אינדונזיה: גאוגרפיה
קטגוריה:פפואה גינאה החדשה: גאוגרפיה
קטגוריה:אינדונזיה: יחסי חוץ
קטגוריה:פפואה גינאה החדשה: יחסי חוץ
קטגוריה:גינאה החדשה
המצור על נאמור (1792)

**המצור על נאמור** התרחש בין ה-21 בנובמבר ל-2 בדצמבר 1792, במהלך המערכה בארצות השפלה של מלחמת הקואליציה הראשונה. בסיום הקרב, צבא הארדנים הצרפתי תחת רוזן ואלנס כבש את העיר שהייתה אז חלק מארצות השפלה האוסטרית .
## רקע
לאחר קרב ז'מפ חילק הרוזן מוולנס את כוחותיו ושלח 35,000 איש לעבר נהר המז. יחידה נכנסה ללייז' ב-28 בנובמבר בקריאות מהתושבים; השאר נשלחו לצור על נאמור.

בשל קרבתו של הצבא האוסטרי בפיקודו של יוהאן פיטר בוליו, הורה ואלנס את לצבא הארדנים לכבוש את העיר, ובמקביל לתגבר על דיוויזיית הארוויל. בולייה, שנמנע מקרב עם צבא הארדנים, נסוג בחזרה לעבר היער. שלוש בריגדות צרפתיות חנו סביב מצודת נאמור והמתינו להגעת הארטילריה שלהן ממבצר שרלמון. האסטרטג אנטואן-אנרי ג'ומיני אמר שאם היה התקדמות מהירה יותר, וולנס יכול היה ללכוד את כל הצבא האוסטרי, מה שהוא לא עשה, ולאפשר לבוליו ולכוחו להימלט.

## הקרב
ב-21 בנובמבר פתחה העיר המרכזית את שעריה ונכנעה; אולם האוסטרים עדיין החזיקו במצודה עם 2,300 אנשים מצוידים היטב, והם סירבו להיכנע. ב-27 בנובמבר הפצצה צרפתית לעבר המוצב שבו שהו האוסטרים החלה. תחת ההפצצה צרפתית הכבדה, המצודה נכנעה, וב-2 בדצמבר ואלנס לקח את החיל האוסטרי הנותר בה בשבי.

## ספרות
* ==קישורים חיצוניים==

## הערות שוליים

קטגוריה:המלחמות הנפוליאוניות: קרבות
ארנה פריי

**ארנה פריי** (בהונגרית: **Frey Ernő**; ואגסרדאהיי, 10 בינואר 1873 – בודפשט, טרזווארוש, 21 בספטמבר 1937) היה דוקטור לרפואה יהודי-הונגרי, נוירולוג, פרופסור באוניברסיטה, (חיצוני, לא חלק מהסגל), רופא ראשי בבית החולים, מנהל בית חולים.

## קורות חיים
ארנה פריי נולד במשפחה יהודית ענייה כבנם של איגנץ פריי (1832–1921) ושל שרולטה פולק (1837–1913). את לימודי הרפואה שלו השלים בפקולטה לרפואה של אוניברסיטת בודפשט (1892–1897) (שמה היום אוניברסיטת אטווש לוראנד). באוגוסט 1896 נבחר כמתמחה ללא שכר למשך שנה במכון מספר 2 של האוניברסיטה לפתולוגיה ולהיסטופתולוגיה. בספטמבר של השנה שלאחר מכן הוא מונה לשנה נוספת. לאחר מכן המשיך את לימודיו בווינה, פריז ומינכן. לאחר שחזר הביתה עבד במכון להיסטולוגיה של המוח של אוניברסיטת בודפשט. ב-1911 מונה לרופא הראשי של המחלקה הנוירולוגית והפסיכיאטרית של מרפאות החוץ בית החולים ארז'בט בבודפשט ולאחר מכן, ב-1914, לרופא הראשי של המחלקה מספר 1 של בית החולים. באוקטובר 1936 הוא נבחר למנהל הראשי של כל בית החולים. זמן קצר לפני מותו יצא לפנסיה מפני שהגיע לגיל פרישה, אך טיפל במטופליו הפרטיים עד ימי חייו האחרונים. במהלך מלחמת העולם הראשונה שירת כרופא צבאי בבית חולים של חיל מצב, שם היה ראש המחלקה הנוירולוגית והפסיכיאטרית. השנים 1915–1916 בשנת הלימודים האקדמית קיבל הסמכה פרטית להוראה באוניברסיטה בתחום הפתולוגיה ונתיחה של הפרעות מוחיות. הוא היה היועץ הרפואי של בית החולים של עובדי רכבות הונגריה (מ.א.ב), המזכיר הראשון ולאחר מכן סגן נשיא המחלקה הפסיכיאטרית והנוירולוגית של ההסתדרות הרפואית ההונגרית. הוא מת ב"סנטוריום פארק" כתוצאה מאי ספיקת לב לאחר כריתת תוספתן.

אשתו הייתה מרגיט ברוקנר (1890–?), בתם של פילפ מארק ברוקנר ושל אווה ברוקנר, לה נישא ב-1920 בטרזווארוש, בבודפשט. נולדו להם שני ילדים.

הוא הובא למנוחות בבית הקברות היהודי ברחוב קוזמה.

## כתביו ומחקריו
* נתונים על לוקליזציה של נגעים הגורמים להפרעות תנועה פוסט-המיפלגיות. (ארכיון רפואי הונגרי, 1904, 4)
* על הערך הטיפולי של גליסטרופוספטים. (Budapest Medical Journal, 1906, 7)
* הערך של מבחן וסרמן באבחון שחפת. (כתב עת רפואי, 1910, 14.)
* השפעת האנסול על מחלות עצבים של מתאלוזות ומבלן וסרמן. (כתב עת רפואי, 1911, 31)
* מקרה של פקעת מדולרית המחקה גידול זוויתי. (שבועון רפואי, 1914, 8)
* נתונים היסטופתולוגיים וקליניים למחלת אלצהיימר. (עלון מתמטי ומדעי הטבע, 1915, כרך 33)
* המצב היום של הפתוגנזה והטיפול הרפואי בשחפת ושיתוק. (Budapest Medical Gazette, 1923, 2–3)

## פרסים והוקרה
* צלב הצטיינות מוכתר זהב על סרט מדליית החיל (1918)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002
* A magyar társadalom lexikonja (לקסיקון החברה ההונגרית)
* לקסיקון יהודי הונגרי. 1929. עורך פטר אויווארי. גישה מקוונת

## ראו גם
* Révai nagy lexikona VIII. kötet (Földpálya–Grec). Budapest: Révai Testvérek Irodalmi Intézet Részvénytársaság. 1913. (הלקסיקון הגדול של רוואי)
## הערות שוליים

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:יהודים בצבא האוסטרו-הונגרי במלחמת העולם הראשונה
קטגוריה:רופאים צבאיים יהודים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1937
טום לואיס (שחקן)

**תומאס אליוט לואיס** (באנגלית: **Thomas Elliot Lewis** נולד ב-10 בדצמבר 1998) הוא שחקן אנגלי. הוא ידוע בתפקידו בסדרת הטלוויזיה "ג'נטלמן ג'ק", ותפקיד ראשי בסרט "עד שתחפץ האהבה" .

## ביוגרפיה
לואיס נולד וגדל בלידס לפני שעבר ללונדון וסיים את לימודיו בשנת 2017 באקדמיה המלכותית לאמנות הדרמה. 

## קריירה
לואיס החל את קריירת המשחק שלו ב-2018, כשהופיע בתור דימיטרי ארסמוס בסדרת הדרמה המסתורית Shakespeare & Hathaway:" Private Investigators" .

בשנת 2019 לוהק לואיס לתפקיד הראשי בסדרת הדרמה ההיסטורית *[[ג'נטלמן ג'ק (סדרת טלוויזיה)|ג'נטלמן ג'ק]].* בסדרה גילם את דמותו של תומאס סודן. 

בשנת 2021, לואיס הופיע בשני פרקים בסדרת הפנטזיה ליל המכשפות. ב-2022 לוהק לואיס לסרט הרומנטי עד שתחפץ האהבה לצד אביגיל קוון, שיצא לאקרנים ב-21 בינואר 2022.

## פילמוגרפיה
### קולנוע

### טלוויזיה

### משחקי וידאו

### תיאטרון

### קליפ

## קישורים חיצוניים

## הערות שוליים

קטגוריה:בוגרי האקדמיה המלכותית לאמנות הדרמה
קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1998
פטריק דה רוזייה

**פטריק דה רוזייה** (בצרפתית: **Patrick de Rousiers**; נולד ב-11 במאי 1955) הוא גנרל בדימוס בחיל האוויר הצרפתי. כיהן כמפקד חיל האוויר הצרפתי בין השנים 2010-2012, וכיושב ראש הוועדה הצבאית של האיחוד האירופי בין השנים 2012–2015.

## ביוגרפיה
רוזייה נולד בדיז'ון ב-11 במאי 1955. בספטמבר 1975 הוא התגייס לחיל האוויר הצרפתי. בינואר 1979 הוא הוסמך כטייס קרב. בספטמבר 1983 הוא מונה למפקד טייסת. ב-1990 הוא מונה למפקד טייסת מיוחדת שהוצבה בערב הסעודית והשתתפה במלחמת המפרץ. ב-1991 הוא השתתף במבצע לספק נחמה בצפון עיראק. בספטמבר 1996 הוא מונה לראש אגף התכנון במטה חיל האוויר. בספטמבר 1999 הוא מונה למפקד בסיס חיל האוויר ה-133 (נאנסי-אוצ'י). הוא השתתף במלחמת אפגניסטן. בספטמבר 2002 הוא הועלה לדרגת ז'נרל דה בריגדה ומונה לראש המשרד ללימודים ואסטרטגיה במטה הכללי. שנתיים לאחר מכן הוא מונה לאחראי על הקשרים הצבאיים עם נאט"ו והאיחוד האירופי. בספטמבר 2005 הוא הועלה לדרגת ז'נרל דה דיוויזיה. באוגוסט 2006 הוא הועלה לדרגת ז'נרל דה קורפוס. בספטמבר 2008 הוא מונה לנציג צרפת בוועדה הצבאית של האיחוד האירופי. שנה לאחר מכן, הוא מונה במקביל גם לנציג בוועדה הצבאית של נאט"ו.

בספטמבר 2010 הוא מונה למפקד חיל האוויר הצרפתי. הוא כיהן בתפקיד עד נובמבר 2012, אז מונה ליושב ראש הוועדה הצבאית של נאט"ו. הוא סיים את הקדנציה שלו ב-6 בנובמבר 2015.

## קישורים חיצוניים

* פטריק דה רוזייה באתר נאט"ו

קטגוריה:גנרלים צרפתים
קטגוריה:קצינים בלגיון הכבוד
קטגוריה:מלחמת המפרץ: אישים
קטגוריה:אנשי צבא במלחמת אפגניסטן
קטגוריה:צרפתים שנולדו ב-1955
מיכאיל קוסטאראקוס

**מיכאיל קוסטאראקוס** (ביוונית: **Μιχαήλ Κωσταράκος**; פברואר 1956 – 2 ביוני 2023) היה קצין צבא יווני.

## ביוגרפיה
קוסטאראקוס נולד בסלוניקי בפברואר 1956. הוא היה בנו של הגנרל דימיטריוס קוסטרקוס, שלחם במלחמת האזרחים היוונית ובמלחמת קוריאה. ב-1974 הוא החל ללמוד באקדמיה הצבאית היוונית, וב-1978 סיים את לימודיו והחל לשרת כלוטננט בחיל התותחנים. הוא פיקד על הפיקוד העליון ה-96 של המשמר הלאומי בכיוס, על פיקוד המבצעים של המטה הכללי, על הדיוויזיה הממוכנת ה-12, ולבסוף על הקורפוס ה-3, לפני שב-1 בנובמבר 2011 הועלה לדרגת סטרטגוס ומונה לראש המטה הכללי של ההגנה הלאומית (מקביל לרמטכ"ל). הוא כיהן בתפקיד עד 13 בנובמבר 2014. ב-6 בנובמבר 2015 הוא מונה ליושב ראש הוועדה הצבאית של האיחוד האירופי. הוא כיהן בתפקיד עד 6 בנובמבר 2018.

הוא נפטר בסלוניקי ב-2 ביוני 2023.

## קישורים חיצוניים

* [מיכאיל קוסטאראקוס](https://eda.europa.eu/docs/default-source/brochures/general-kostarakos-(cv).pdf) באתר האיחוד האירופי

קטגוריה:גנרלים יוונים
קטגוריה:מפקדי צבאות סדירים בעת החדשה: אישים
קטגוריה:ילידי 1956
קטגוריה:נפטרים ב-2018
מיסאינפורמציה

**מיסאינפורמציה** () או **מידע מוטעה** הוא מידע שגוי או מטעה. מיסאינפורמציה הוא מידע שגוי שמופץ ללא כוונה להטעות ודיסאינפורמציה הוא מידע מטעה ושקרי במכוון. דיסאינפורמציה ומיסאינפורמציה הפכו לנפוצות יותר בעידן הפוסט־אמת בו העובדתיות נדחקת לטובת רגשות ואמונות סובייקטיביות, וההבחנה בין עובדה לדעה מטשטשת.

## מושגים דומים
* אינפורמציה זדונית – מידע אמיתי שנועד לגרום נזק
* דיסאינפורמציה – מידע שגוי או מטעה באופן מכוון
* פייק ניוז – מידע שגוי או מטעה באופן מכוון, המוצג כידיעה חדשותית
* חדשות סאטיריות  – סוג של פרודיה המוצגת ככתבה חדשותית
* שמועה – טענה המופצת באופן נרחב אף על פי שהיא טרם אומתה
* תאוריית קונספירציה – נרטיב חוזר ושקרי כנגד טענה המקובלת בציבור ובמדע, הטוען למזימות סודיות וזדוניות
* הכחשת המציאות – הכחשה של טענה בניגוד לעדויות חזקות לאמיתותה
* תעמולה – הפצת מידע שנועד להשפיע על דעת הקהל

## היסטוריה
דוגמאות מוקדמות למיסאינפורמציה כוללות את הפסקווינדות, עלבונות כלפי יריבים פוליטיים שהופצו בתקופת הרנסאנס האיטלקי.

[ממוזער| ליטוגרפיה מההפצה הראשונה בקנה מידה גדול של דיסאינפורמציה באמריקה, [מתיחת הירח הגדולה]]
בשנת 1835 התפרסמה בעיתון *The Sun* בניו-יורק סדרת מאמרים שתיארה את החיים על הירח.  לימים נקראה הפרשה מתיחת הירח הגדולה.

מידע מוטעה הופץ במהלך משברי בריאות רבים. לדוגמה, מידע שגוי על טיפולים אלטרנטיביים הופץ במהלך התפרצות אבולה בשנים 2014–2016.

## השפעה
מידע מטעה (דיסאינפורמציה) ומידע מוטעה (מיסאינפורמציה) מעמיסים "רעש" על סביבת החדשות, מפחיתים את האמון בחדשות ומעלים את האמון ב"מציאות לא אמיתית". ממחקרים עולה כי ישנן קבוצות אוכלוסייה מסוימות, כגון קשישים, שלהן סיכוי גבוה יותר להשתכנע ממידע מוטעה ברשתות. עצם החשיפה למידע מוטעה מגבירה את האמון בו.

על פי מחקר שפורסם בכתב העת המדעי Nature מיסאינפורמציה ודיסאינפורמציה מהוות איום ממשי על תהליך הבחירות ועל הדמוקרטיה. דמוקרטיה אפקטיבית מתבססת על שיח המבוסס על עובדות והאזרחים בה יכולים לקבל החלטות מושכלות על פי עובדות. מצב זה מתערער כשמיסאינפורמציה ודיסאינפורמציה גוברות. הקיטוב גובר, האמון בתהליכי ההצבעה מתערער והבוחרים מושפעים בהצבעתם מהמידע המוטעה או המטעה. כשהציבור מסתמך באופן נרחב על מידע שאינו נכון, ההחלטות החברתיות עלולות להיות לא אופטימליות, והחלטות אישיות עלולות להיות מנוגדות לאינטרס האישי של הפרט.

## זיהוי
אחת הדרכים החשובות ביותר לקביעה אם מידע הוא אמין היא קריאה לטרלית. בקריאה לטרלית בודקים אם המידע מופיע גם במקורות מידע מאומתים, כמו ערוצי חדשות מסורתיים. דרך אחרת לקבוע אם מידע הוא עובדתי היא להשתמש בשכל הישר.

ישנם אתרי אינטרנט שנועדו לסייע לאנשים להבחין בין עובדות לבדיות. לדוגמה, האתר פייק ריפורטר אשר עוסק בחקירה, חשיפה וסיכול של פעילות זדונית ברשת בישראל, הכוללת הפצת דיסאינפורמציה וקונספירציות, מבצעי השפעה זרים, שיח שנאה והתארגנויות אלימות ושניתן לדווח בו על תכנים אלה. האתר FactCheck.org שבודק עובדות בתקשורת, במיוחד סיפורים פוליטיים ויראליים. אפשר גם להעלות לאתר שאילתות. ישנם אתרים המתמחים במידע שגוי בנושאים ספציפיים. DeSmog, לדוגמה, מפרסם מידע אמין בנושא משבר האקלים על מנת להתמודד עם מסעות הפרסום השקריים המופצים על ידי מכחישי אקלים. אתרים אחרים כמו ויקיפדיה וסנופס הם גם משאבים בשימוש נרחב לאימות מידע.

## ראו גם
* פייק ניוז
* הכחשת המציאות
* תוכן שיווקי

## קישורים חיצוניים

* 

## הערות שוליים

קטגוריה:הונאה
קטגוריה:מסרים שקריים
לאסלו אפשטיין

**לאסלו אפשטיין** (בהונגרית: **Epstein László**; נאג'סומבט, 6 באוגוסט 1865 – בודפשט, טרזווארוש, 16 בספטמבר 1923) היה פסיכיאטר ונוירולוג יהודי-הונגרי, פרופסור (חיצוני, לא חלק מהסגל) באוניברסיטה, חבר במועצה לרפואה ציבורית ובמועצה לרפואה משפטית באימפריה האוסטרו-הונגרית ובממלכת הונגריה. מנהל בתי חולים.

## קורות חייו
לאסלו אפשטיין נולד במשפחה יהודית כבנם של שאלאמון (שלמה) אפשטיין (1825–1909) ושל ז'וז'אנה וולף. אחיו ואחותו היו אילונה אפשטיין וזיגפריד אפשטיין. ביוני 1882 סיים בהצטיינות את בית הספר התיכון הראשי בעיר הולדתו. הוא המשיך את לימודיו בפקולטה לרפואה של אוניברסיטת בודפשט (שמה היום אוניברסיטת אטווש לוראנד) ובאוניברסיטת וינה. הוא היה מתמחה בבית החולים סנט רוקוש כאשר ביולי 1890 מונה לרופא של בית החולים הפסיכיאטרי והנוירולוגי של אנגיאלפלד. משנת 1892 מונה במוסד כרופא ראשי. בשנת 1900, הוא מונה לתפקיד הפנוי של הרופא הראשי בבית החולים הממלכתי לחולי נפש ליפוטמזה. בין 1905 לבין 1910 היה מנהל בית החולים הממלכתי לחולי נפש נאג'סבן. מאז סתיו 1910 ועד מותו, הוא עמד בראש המכון הפסיכיאטרי והנוירולוגי של אנגיאפלולד. במרץ 1915 קיבל את התואר פרופסור פרטי חיצוני בתחום הפסיכולוגיה המעשית. במהלך הרפובליקה הסובייטית ההונגרית נבחר כחבר במועצת הבריאות הלאומית. בעבודותיו המדעיות עסק בעיקר במחלות נפש בהונגריה, וכן במחלות נפש של מהגרים מהונגריה. מותו נגרם כתוצאה מדלקת ריאות.

הוא הובא למנוחות בבית הקברות היהודי ברחוב קוזמה.

## משפחתו
אשתו הייתה אילונה אייזנשטדטר, בתם של וילמוש אייזנשטדטר ושל שרולטה אַדלֶר, עמה התחתן ב-1902 בברטיסלאבה (אז הונגריה) ב-15 ביוני.

ילדיהם:
* ארמין קורנל אפשטיין (1903–1909)
* אוטו אפשטיין (1905–1981) הוא רופא. אשתו ד"ר קרולה אברהם (1921–1981) הייתא רופאה.
* שרולטה זוזסנה אפשטיין (1907–?). בעלה הוא יעקב מוזס.

## כתביו ומחקריו (חלקי)
* אתילן ברומטום כחומר אנטי אפילפטי. (רפואה, 1891, 48.)
* על מספר צרורות חריגים של המוח המוארך. (ארכיון רפואי הונגרי, 1892)
* תוספות לפסיכיאטריה של הגזע (רפואה, 1909, 39)
* הגירה לחו"ל מנקודת מבט פסיכיאטרית. (שבועון רפואי, 1914, 12)

## פרסים והכרות
* הצלב האדום דרג 2. עיטור אות כבוד עם הפרס הצבאי

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* Révai nagy lexikona VI. kötet (Duc–Etele). Budapest: Révai Testvérek Irodalmi Intézet Részvénytársaság. 1912. (הלקסיקון הגדול של רוואי)
## הערות שוליים

קטגוריה:רופאים יהודים הונגרים
קטגוריה:נוירולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בעלי תואר דוקטור מאוניברסיטת וינה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1865
קטגוריה:הונגרים שנפטרו ב-1923
ענת סטלינסקי

**ענת סטלינסקי** (נולדה ב-11 בינואר 1983) היא במאית, יוצרת, עורכת ומפתחת תוכן בטלוויזיה ישראלית.

## ביוגרפיה
סטלינסקי נולדה ב-1983 בחרקוב, אוקראינה. ב-1991 בגיל שמונה וחצי עלתה מאוקראינה עם אמה וסבתה. אמה ילנה הייתה מורה לפסנתר. בישראל התגוררו ברעננה. בגיל 13 עברה המשפחה להתגורר בהוד השרון. בצבא שרתה ביחידה 8200.

סטלינסקי היא בוגרת הפקולטה לאמנויות ע"ש יולנדה ודוד כץ באוניברסיטת תל אביב.
## קריירה
ב-2003 הצטרפה לערוץ 9 שרק הוקם, והחלה את הקריירה ככתבת בערוץ.

ב-2011 הייתה עורכת תוכן בכירה בערוץ הילדים.

ב-2014 יצרה וערכה את התוכנית "עניין אישי". בהמשך השנה ערכה את התוכניות "סדר יום חדש" ו"שיהיה במזל". ב-2015 ערכה את התוכנית "חשבון משותף".

ב-2017 ביימה וערכה את התוכנית "המתמחים". ב-2018 ערכה את התוכנית "הקופסה".

ב-2019 ביימה את הסרט "אהוד אולמרט ראיון ראשון" ששודר בקשת. עוד ב-2019 ביימה את הסרט "השוטרים הנוקמים" המבוסס על פרשת השוטרים הנוקמים שהתרחשה ב-2006. הסרט היווה את הבסיס לסדרה "השוטרים".

ב-2021 הייתה הבמאית והעורכת הראשית של העונה השלישית של "חתונה ממבט ראשון". העונה בבימויה זכתה בפרס האקדמיה הישראלית לטלוויזיה בקטגוריית תוכנית דוקו-ריאליטי לשנת 2021. ב-2022 ביימה וערכה גם את העונה הרביעית של הסדרה שזכתה אף היא בפרס האקדמיה, ואת סרט הטלוויזיה "לשדך את אמא".

ב-2023 ביימה את הסדרה הקומית "סובייצקה" שיצרה דנה אברמוביץ' ושודרה בכאן 11. הסדרה זכתה לשבחי הביקורת על הכתיבה והבימוי.

ב-2024 יצא סרט הדוקו בבימויה של סטלינסקי "זעקות ואז שתיקה". הסרט שהובילה שריל סנדברג עוסק בעדויות על אונס ופגיעות מיניות במהלך טבח שבעה באוקטובר. הסרט נצפה על ידי מיליוני איש ברחבי העולם, והוקרן בהקרנה מיוחדת בבית הלבן בארצות הברית, במעמד קמלה האריס.

במרץ 2025 עלתה לשידור הסדרה ריאיון מיוחד בה שימשה כבמאית ועורכת ראשית, בהנחיית רותם סלע. הסדרה מבוססת על הפורמט הצרפתי "Les Rencontres du Papotin" . במסגרת התוכנית, מגיעים מפורסמים ישראלים לראיונות אישיים על ידי קבוצת מראיינים אוטיסטים. העונה השנייה עלתה לשידור באוגוסט 2025.

## קישורים חיצוניים

* 

## הערות שוליים

קטגוריה:במאיות ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:במאיות טלוויזיה ישראליות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1983
קטגוריה:ישראלים שנולדו ב-1983
הולידייס (מחזמר)

"**הולידייס**" (באנגלית: ***Holidays***) הוא מחזמר להיטים עם ספר נלווה מאת גאטן בורג המבוסס על השירים שהקליטה הזמרת-יוצרת האמריקאית מדונה, בעיקר משנות ה-80 וה-90. שם המחזמר לקוח משירה של הזמרת "Holiday" משנת 1983. המחזמר מתמקד בקבוצה של ארבע חברות ילדות שמתאחדות כמבוגרות בעקבות הזמנתה של אחת מהן.

מטרת ההזמנה היא לכנס את כולן יחדיו לקראת הודעה על דבר חשוב שעומד לקרות. ההפקה הצרפתית המקורית, בבימויו של ניית'ן גישה עם כוריאוגרפיה מאת ססיל שאדוטו, הוצגה בבכורה ארצית ב-22 בספטמבר 2023 במתחם האודיסאה עם שלוש הצגות ראשונות, ונפתחה באופן רשמי בפריז ב-29 בספטמבר 2023 במתחם אלהמברה.

## תקציר העלילה
לואיז, בת 30, היא יורשת צרפתייה-אמריקאית ליצרן יין המתגורר במאליבו. יום אחד היא מתקשרת לשלוש חברות הילדות שלה שלא ראתה כבר ארבע-עשרה שנים: ניקול, ידוענית ומשפיענית אינסטגרם; ורוניקה, מעצבת אופנה מניו יורק; וסוזאן. היא נותנת להן שלושה ימים בלבד להצטרף אליה לחדר השינה, שם בילו יחד כל חופשה.

במהלך הערב שלהן ב-"Mad'Room", לואיז מגלה להן שזה הלילה האחרון שלהן ביחד לפני שהיא מפרסמת הודעה מאוד מיוחדת.

## הפקות
### באלמה ופריז (2023–2024)
המחזמר הוקרן בבכורה ארצית ב-22 בספטמבר 2023 במתחם האודיסאה בדרום-מערב צרפת.

בהמשך לכך, הוא הועבר לאלהמברה בפריז ונפתח באופן רשמי ב-29 בספטמבר 2023 להרצה מוגבלת עד ינואר 2024.

### הצגה בצרפת
לאחר סיום ההרצה בפריז, המחזמר יוצג ברחבי צרפת. ערב הבכורה תוארך ל-5 באפריל 2024.

## שחקנים ודמויות

## קישורים חיצוניים
* 

## הערות שוליים

קטגוריה:מחזות זמר להיטים
קטגוריה:מחוות מוזיקליות למדונה
קטגוריה:מחזות זמר מ-2023
משדרים חדשות

**משדרים חדשות** (באנגלית: **Broadcast News**) הוא סרט קולנוע אמריקאי משנת 1987 בכתיבה, הפקה ובימוי של ג'יימס ל. ברוקס, עם הולי האנטר, ויליאם הרט ואלברט ברוקס בתפקידים הראשיים. העלילה היא על המתרחש בתחנת טלוויזיה ובעיקר על יחסי העבודה והידידות בין מפקיה ראשית לשני מגישי טלוויזיה.

הסרט היה מועמד לשבעה פרסי אוסקר בטקס פרסי אוסקר ה-60 - הסרט והתסריט (ג'יימס ל. ברוקס), השחקן הראשי (ויליאם הארט), שחקן המשנה (אלברט ברוקס), השחקנית הראשית (הולי האנטר), העריכה (ריצ'רד מרקס) והצילום (מייקל בלההאוס). כן היה מועמד לחמישה פרסי גלובוס הזהב - הסרט, התסריט, הבמאי, השחקן הראשי והשחקנית הראשית הטובים ביותר.

ב-2018 הוחלט לשמר את הסרט בארכיון הסרטים הלאומי של ארצות הברית בספריית הקונגרס על היותו בעל חשיבות תרבותית, היסטורית ואסתטית.

## תקציר העלילה
ג'יין קרייג (הולי האנטר) היא מפיקה בכירה בתחנת טלוויזיה בוושינגטון של רשת ארצית. היא נעזרת בכתב הטלוויזיה ארון (אלברט ברוקס) שיש לו ניסיון רב. התחנה ממנה למגיש את טום גרוניק (ויליאם הרט) שיש לו הופעה מושכת אבל חסר ניסיון לעומת ארון. בשידור הראשון שלו על הפצצת מטוס לובי באיטליה הוא בקשר עם ארון וג'יין שמדריכים אותו בשידור.

ג'יין וארון נשלחים לניקרגואה ומדווחים תחת אש על היתקלות עם החזית הסנדיניסטית. החומר מועבר בקלטות לתחנה ועוזרת המפיקה, בלייר (ג'ואן קיוזאק), רצה עם הקלטת הערוכה כדי להכניסה בזמן לשידור (הסצנה הידועה ביותר בסרט).

ג'יין נמשכת לטום אך הוא מעדיף את הכתבת ג'ניפר (לואיס צ'ילס) וג'יין "דואגת" לשלוח אותה לאלסקה. היא נמשכת פיזית לטום אך ארון משכנע אותה להפסיק זאת. טום יוצר תוכנית על אונס בפגישה ובצילום נראה שזולגות דמעות מעיניו.

ארון מקבל הזדמנות להגיש בטלוויזיה אך הוא נתקף בשידור בחרדה ומתחיל להזיע בכמויות.

המשבר בתחנה קורה כשהמנהל פול מורס (פיטר הקס) מודיע שיש לקצץ 24 מיליון דולר, לפטר 27 עובדים וגם להוריד במשכרות של המגיש הראשי בוריס רוריש (ג'ק ניקולסון). ג'יין רבה עם טום לאחר שארון מראה לה שהזלת הדמעות של טום הייתה מבוימת. ארון עובר לפורטלנד, טום עובר ללונדון וג'יין מקודמת להנהלת התחנה.

הם נפגשים לאחר שבע שנים - ארון כבר נשוי עם ילד, לטום יש ארוסה ולג'יין יש חבר חדש.

## צוות השחקנים

## קישורים חיצוניים

*  - ביקורת
*משדרים חדשות, באתר TCM
*קדימון למשדרים חדשות, באתר יוטיוב
*קדימון רשמי למשדרים חדשות, באתר יוטיוב
*סצנת הריצה עם הקלטת, באתר יוטיוב

## הערות שוליים

קטגוריה:סרטי 1987
קטגוריה:סרטים אמריקאיים
קטגוריה:סרטים באנגלית
קטגוריה:סרטים בשימור ספריית הקונגרס
קטגוריה:עיתונות בקולנוע
קטגוריה:סרטי פוקס המאה ה-20
קטגוריה:סרטים שצולמו במרילנד
האוצר מסיני

**האוצר מסיני** (באנגלית: "**Sinai Treasure**") הוא סרט דרמה ומותחן ישראלי, מסוגת קולנוע חרדי משנת 2006, שביים והפיק יהודה גרובייס.

## עלילה
אבי בן ארי (דוד אברהמסון), חוקר וארכאולוג יהודי-אמריקאי, יוצא במסע למדבר סיני בעקבות אוצר אבוד של משפחתו - כתבי רבי יהודה הלוי. סעיד (חזי צדיק), איש מבוגר משבט הבדואים הופך לשותפו בעל כורחו, למסע המסוכן. תוכניותיהם משתבשות כשהם חודרים לאזור של "השבט הארור", שבט שקולל לפני מאות שנים הידוע באכזריותו. עדל (דוד גודיק), בנו של ראש השבט (שלמה סדן) ולוחמיו נחושים לעצור את הפולשים.

## הפקה והפצה
צילומי הסרט התרחשו בסתיו 2005, למשך שבוע, בישראל ומצרים (הנגב, מכתש רמון וחצי האי סיני) ויצא להפצה בינואר 2006, לאחר כשלושה חודשי עריכה. לאורך הסרט הופיעו כ-25 ניצבים וביטים. 

בשונה מסרטים קודמים של גרובייס, "האוצר מסיני" צולם בעברית ובאנגלית בו זמנית, ללא שימוש ניכר בדיבוב.

## ביקורות
הסרט זכה לביקורות חיוביות במגזר. אמציה האיתן מערוץ 7, התרשם כי .

### כרזת הסרט
עם יציאת הסרט, נמתחה ביקורת (בעיקר מהמגזר החרדי) כלפי עטיפת הסרט, בטענה שהוא עושה שימוש ציני בטלית ותפילין. בעקבות כך, הסרט הופץ בגרסה עיצובית שונה (עברית ואנגלית).
ממוזער|ימין|257x257px|כרזת הסרט באנגלית (הגרסה המתוקנת)

## שחקנים

## לקריאה נוספת
* מתן אהרוני, **זה לא קולנוע, זה מפגש חברתי**, מוסד ביאליק, 2023

## קישורים חיצוניים
* 
* 
* 
* 
* האוצר מסיני, באתר גרובייס הפקות
* האוצר מסיני, באתר גרינטק

## הערות שוליים

קטגוריה:סרטי יהודה גרובייס
קטגוריה:סרטי 2006
קטגוריה:סרטי קולנוע חרדי
קטגוריה:יהדות חרדית בקולנוע
קטגוריה:סרטי דרמה ישראליים
קטגוריה:סרטים בעברית
קטגוריה:סרטים באנגלית
אל תקנה לי ורד (שיר)

"**אל תקנה לי ורד**" הוא שיר שהוקלט על ידי הזמרת הישראלית יעל לוי. הוא יצא לאור בפברואר 1992, בהוצאת חברת התקליטים הד ארצי, כסינגל מתוך אלבום האולפן השלישי שלה, אל תקנה לי ורד (1992). את השיר כתבה תרצה אתר הלחינה ורד קלפטר והפיק מוזיקלית של צוף פילוסוף.

השיר הגיע למקום השמיני במצעד העברי השבועי של רשת ג'.

## רקע וכתיבה
השיר נכתב על ידי תרצה אתר, הולחן על ידי ורד קלפטר (בלחן אשר קיים דמיון בינו לבין זה של השיר "A Horse With No Name" של אמריקה) והופק על ידי צוף פילוסוף. באוקטובר 2020 פורסמה כתבה ב-*[[Xnet]]* בה נכתב: .

ב-23 במאי 2019 אירחה לוי את קלפטר בהופעה חיה במסגרתה בוצע "אל תקנה לי ורד".

## וידאו קליפ
ל"אל תקנה לי ורד" לא יצא וידאו קליפ רשמי, אך הופעה של לוי בביצועו פורסמה ב-5 ביולי 2011 ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי יעל לוי
קטגוריה:שירים בעברית
קטגוריה:שירים שנכתבו על ידי תרצה אתר
קטגוריה:שירים שהולחנו על ידי ורד קלפטר
קטגוריה:סינגלים בהוצאת הד ארצי
סוהרוורדיה

[שמאל|ממוזער|262x262 פיקסלים|'''אללה''' כתוב בסגנון [כתב כופי|כופי מרוקאי, עם סימנים דיאקריטיים באדום. כתוב על עור צבי.]]
**המסדר הסוּהרָוָוארדִי** (الطريقة السهروردية) הוא אחד המסדרים הסוּפיים הסוניים שנוסד על ידי שיהאב א-דין עומר א-סוהרווארדי (), שנפטר בשנת 1168 לספירה.

א-סוהרווארדי כתב ספר בשם "חִכְּמָת אל-אִשרָאק" (בערבית: حكمة الإشراق) שפירושו: "חוכמת ההארה האלוהית", שבו הוא קישר את כל התובנות הדתיות והמדעיות שהיו בזמנו בכל העולם, וניסח דת רוחנית שבה ימצא כל אדם את האמת. לכן נקרא בפי רבים "שייח' אל-אִִשראק".

עקרונות מסדר הסוהרווארדיה נוצרו בהשראת השייח' הסופי אל-ג'ונייד אל-בגדאדי שנפטר בשנת 910. המסדר הסוּהרָוָוארדִי נפוץ בעיקר במערב איראן ובהמשך בהודו.

בהיעדר מבנה ריכוזי, לאחר מותו של המייסד, המסדר התחלק לענפים שונים.

כיום, המסדר עדיין פעיל בעיראק.

## קישורים חיצוניים

* 

## הערות שוליים

קטגוריה:אסלאם סוני
קטגוריה:עיראק: דת
קטגוריה:סופיות
שמואל שפרינגמן

**שמואל שפרינגמן** (15 ביוני 1905 – נובמבר 1988) היה מנהיג ציוני בהונגריה בתקופת השואה.

## תולדות חייו
שמואל שפרינגמן נולד בזניסיני, פרבר של לבוב. בהיותו בן שנה המשפחה עברה לבודפשט שם גדל.

שפרינגמן היה צורף ותכשיטן במקצועו. במסגרת עבודתו רקם קשרים עם פקידים הונגרים ועם דיפלומטים זרים, קשרים אשר סייעו לו בפעילות ההצלה בתקופת השואה. בשנת 1933 נישא לאילונה לבית גולדשטיין.

שפרינגמן היה מראשי תנועת פועלי ציון בהונגריה וייצג את התנועה במשרד הארצישראלי בבודפשט.

## בתקופת השואה
משנת 1939, כאשר החלו להגיע להונגריה פליטים יהודים שברחו מפולין, הוא פעל רבות בעזרה וסיוע לפליטים אלה. בשנת 1942 היה שפרינגמן אחד ממקימי ועדת העזרה וההצלה בבודפשט, לצד אוטו קומוי, ישראל קסטנר ויואל והנזי ברנד. שפרינגמן היה אחת הדמויות הבולטות והפעילות בוועדה. הוא ניצל את קשריו כדי לסייע לקליטת פליטים יהודים שברחו מסלובקיה להונגריה. כאשר הוקמה באיסטנבול ועדת ההצלה מטעם היישוב, ביסס שפרינגמן את התקשורת בין בודפשט לאיסטנבול ומונה כמקשר העיקרי בין הגופים. את הקשר עם איסטנבול קיים באמצעות בלדרים אותם גייס. הבלדרים העבירו מכתבים וכן כספי תמיכה שנועדו לכל התנועות הציוניות בהונגריה. שאלת חלוקת הכספים בין התנועות השונות יצרה מחלוקת ומאבקים קשים ונתנה כוח פוליטי רב לוועדת העזרה וההצלה..

בינואר 1944 ניסו שפרינגמן ואשתו לעלות לארץ ישראל. השניים נתפסו בידי הבריטים בגבול סוריה-פלשתינה והועברו לכלא במצרים. ביולי 1944 שוחררו מהכלא. הם חיו בתל אביב.

אימו שרה, אחיו אורי (אימרה) ואחותו לאה (אילונה), שנותרו בבודפשט יצאו באמצעות "רכבת קסטנר".

שפרינגמן נפטר ב-1988 ונקבר בבית העלמין הדרום.

## לקריאה נוספת
* כהן אשר, דמותה של "ועדת העזרה וההצלה" בבודפשט בראשית דרכה, בתוך "ילקוט מורשת" כ"ט, מורשת, תש"ם.
* ברנד יואל, בשליחות נידונים למוות, הוצאת עיינות, תל אביב, תשי"ז.
* שטאובר רוני, פעולות של ועד העזרה וההצלה בבודפשט עד הכיבוש ההונגרי, (עבודה לתואר מוסמך, אוניברסיטת תל אביב, אוקטובר 1990).
* שטאובר רוני, ועדת העזרה וההצלה והמנהיגות הציונית בבודפשט ערב הכיבוש הגרמני, בתוך "הציונות" ט"ז, 1991.
* נדיבי אילה, המשרד הארצישראלי בבודפשט בשנים 1943-1944 באתר "דעת".

## הערות שוליים

קטגוריה:ישראלים ילידי אוקראינה
קטגוריה:פעילים ציונים בהונגריה
קטגוריה:יהודים בשואה: הונגריה
קטגוריה:יהודים שפעלו להצלה בתקופת השואה
קטגוריה:אישים הקבורים בבית העלמין הדרום
קטגוריה:ישראלים שנולדו ב-1905
קטגוריה:ישראלים שנפטרו ב-1988
ניקולאי צ'ורקין

**ניקולאי פבלוביץ' צ'ורקין** (בבלארוסית: **Мікалай Паўлавіч Чуркін**, ברוסית: **Чуркин, Николай Павлович** נולד ב-1 בפברואר 1949) הוא גנרל, פוליטיקאי ואיש עסקים רוסי-בלארוסי. הוא כיהן כראש המטה הכללי הראשון של בלארוס בין 1992–1995, וכחבר מועצת הפדרציה של רוסיה.

## ביוגרפיה
צ'ורקין נולד 1 בפברואר 1949. ב-1972 הוא סיים את לימודיו בבית הספר לשריון צ'ליאבינסק. לאחר מכן המשיך ללמוד בבית הספר לשריון על שם מלינובסקי אותו סיים ב-1980. בין השנים 1986–1988 הוא השתתף בלחימה באפגניסטן. לאחר מכן למד באקדמיה הצבאית של המטה הכללי, אותה סיים ב-1990. לאחר פירוק ברית המועצות הוא עבר לבלארוס ומונה בידי נשיא המדינה מייצ'סלב הריב לראש המטה הכללי ולסגן שר ההגנה הראשון בלארוס. ביולי 1994, הובס הריב בבחירות, ומחליפו אלכסנדר לוקשנקו, פיטר צ'ורקין משני התפקידים. ב-1995, עזב צ'ורקין את בלארוס וחזר לרוסיה.

צ'ורקין הקים ברוסיה את חברת "אגרוימיפקס" הסוחרת בלתת מבלארוס. הוא שימש כמנהל החברה עד 2001, וכיום הוא מחזיק ב-50% ממניות החברה. בדצמבר 1995 סגן יו"ר הדומה בוריס גרומוב מינה את צ'ורקין לעוזרו. בינואר 2000 הפך גרומוב למושל מחוז מוסקבה, ומינה את צ'ורקין לעוזרו.

ב-21 בינואר 2001 נבחר צ'ורקין לחבר מועצת הצירים של העיר אודינצובו. ב-1 בינואר 2002 הוא נבחר לנציג מושל מחוז מוסקבה במועצת הפדרציה של רוסיה. הוא שימש כסגן יו"ר הוועדה הפדרלית למדיניות חקלאית ומזון וניהול טבע. הוא סיים את תפקידו ב-1 במאי 2012.

## קישורים חיצוניים

* ניקולאי צ'ורקין באתר מועצת הפדרציה של רוסיה
* ניקולאי צ'ורקין באתר הביוגרפיה הרוסית

קטגוריה:מפקדי צבאות סדירים בעת החדשה: אישים
קטגוריה:גנרלים בלארוסים
קטגוריה:גנרלים סובייטים
קטגוריה:מלחמת אפגניסטן (ברית המועצות): אישים
קטגוריה:מעוטרי הכוכב האדום
קטגוריה:חברי מועצת הפדרציה של רוסיה
קטגוריה:בוגרי האקדמיה הצבאית של המטה הכללי
קטגוריה:ילידי 1949